Diari Oficial de la Generalitat Valenciana


Sumari del DOGV 3911, del 05-01-2001 (2000/10589)

RESOLUCIÓ de 29 de novembre de 2000, del director general d'Urbanisme i Ordenació Territorial, per la qual s'esmenen les deficiències i es considera aprovat definitivament de l'Acord de la Comissió Territorial d'Urbanisme de València de data 6 d'octubre de 2000, relatiu a la modificació del carrer de Mossén Carbó de Picassent.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3911

Data del DOGV
:   05-01-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/10886


Data del document
:   29-11-2000

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Picassent
    * pla d'urbanisme

RESOLUCIÓ de 29 de novembre de 2000, del director general d'Urbanisme i Ordenació Territorial, per la qual s'esmenen les deficiències i es considera aprovat definitivament de l'Acord de la Comissió Territorial d'Urbanisme de València de data 6 d'octubre de 2000, relatiu a la modificació del carrer de Mossén Carbó de Picassent. [2000/10419]
  
Havent-se esmenat les deficiències a què es refereix l'Acord de la Comissió Territorial d'Urbanisme de 6 d'octubre de 2000, relatiu a la modificació del carrer de Mossén Carbó de Picassent, i de conformitat amb allò que s'ha ordenat en la Resolució del director general d'Urbanisme i Ordenació Territorial de data 29 de novembre de 2000, per la qual es declara definitivament aprovada la mencionada modificació, es procedeix a la publicació del citat acord:
  
Vist l'expedient remés per l'Ajuntament de Picassent referit a la modificació del carrer de Mossén Carbó del Pla General, i de conformitat amb els següents:
  
Antecedents de fet
  
Primer
  
El projecte es va sotmetre a informació pública per mitjà d'Acord del ple de l'Ajuntament en la sessió del dia 31 de gener de 2000. Després del pertinent període d'exposició pública, en el qual no es van presentar al·legacions, es va aprovar provisionalment pel mateix òrgan amb data 27 d'abril de 2000. L'expedient complet té entrada en el Registre de la Comissió Territorial d'Urbanisme de València amb data 9 de maig de 2000.
  
Segon
  
La Comissió Territorial d'Urbanisme de València, en la sessió del 20 de juny de 2000, va adoptar l'acord de DEIXAR DAMUNT DE LA TAULA la modificació del carrer de Mossén Carbó del Pla General de Picassent, fins que no s'emeta l'informe favorable de la Conselleria de Cultura i Educació.
  
Tercer
  
El projecte consta de memòria, annexos i plans d'Informació i d'ordenació.
  
Quart
  
L'objecte de la modificació és limitar la profunditat edificable dels edificis que donen als carrers de Mossén Carbó i de Carlos Albors, i que passen dels 20 metres previstos a 9 amb decrement d'aprofitaments lucratius.
  
La modificació es justifica en la necessitat de garantir l'assolellada i l'orientació més adequada per a l'ampliació del Col·legi Públic Virgen de Vallivana, en concret de la part destinada a jardí i pati de jocs d'educació infantil.
  
Cinqué
  
Amb data 10 d'agost de 2000 té entrada en el registre de la Comissió Territorial d'Urbanisme de València la documentació remesa per l'Ajuntament de Picassent, que consisteix en Acord del Ple, de data 27 de juliol de 2000, pel qual s'acorda sotmetre a informació pública l'addició d'un nou paràgraf (núm. 5) a l'article 2.18 de les normes urbanístiques i sol·licitar informe a la Conselleria d'Educació i Cultura.
  
El paràgraf que s'addiciona té la redacció següent:
  
«5é). En la resta d'actuacions d'edificació a la xarxa primària de dotacions i quan es tracte de la construcció de serveis de prestació obligatòria sobre parcel·les ja destinades a la mencionada finalitat, l'Ajuntament podrà exonerar, si és procedent, després de la justificació prèvia convenient de la dificultat de la seua implantació, del compliment de la disposició de la reserva d'aparcament que es determina en l'apartat 3 del present article».
  
Sisé
  
Picassent té el Pla General aprovat definitivament per la Comissió Territorial d'Urbanisme amb data 28 de setembre de 1998, i aquesta és la primera modificació que es tramita.
  
Seté
  
La Comissió Informativa de la Comissió Territorial d'Urbanisme de València, en la sessió del 2 d'octubre de 2000, va emetre un informe relatiu al projecte que ens ocupa, i es compleix així allò que s'ha preceptuat en l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
Respecte de la tramitació cal adduir que es tracta d'una qüestió d'ordenació detallada, cosa que unida al fet que el Pla General de Picassent està adequat a la Llei Reguladora de l'Activitat Urbanística, permet a l'Ajuntament, després de l'obtenció prèvia de la preceptiva cèdula d'urbanització, aprovar definitivament la modificació consisteixen en l'addició d'un nou paràgraf (núm.5) a l'article 2.18 de les normes urbanístiques.
  
Conseqüentment, i en cas d'obtindre la citada modificació informe favorable de la Conselleria de Cultura i Educació, es podria entendre complida la condició establida per la Comissió Territorial d'Urbanisme de València per a l'aprovació de la modificació del carrer de Mossén Carbó del Pla General de Picassent, si bé fins a la data el citat informe encara no s'ha rebut (consta en l'acord municipal la remissió de l'expedient a la citada Conselleria).
  
Segon
  
La documentació està completa, a l'efecte del compliment d'allò que s'ha preceptuat en l'article 27 de la LRAU.
  
Tercer
  
Les determinacions contingudes en la modificació es consideren correctes des del punt de vista de les exigències de la política urbanística i territorial de la Generalitat, tal com s'arreplega en l'article 40 de la LRAU.
  
Quart
  
La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens de resolució sobre l'aprovació definitiva de modificacions de municipis de menys de 50.000 habitants, de conformitat amb allò que s'ha disposat en els articles 55.1 i 39 de la LRAU, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat anterioment, la Comissió Territorial d'Urbanisme, en sessió del 6 d'octubre de 2000, acorda supeditar l'eficàcia de l'aprovació definitiva de la modificació del carrer Mossén Carbó del Pla General de Picassent, fins que no es remeta l'informe pertinent de la Conselleria de Cultura i Educació.
  
Una vegada esmenats els dits aspectes per l'Ajuntament de Picassent serà procedent que aquest done compte d'això al president d'aquesta Comissió qui està facultat a l'empara del Decret 137/1990, de 30 de juliol, del Consell de la Generalitat, perquè ordene la publicació de l'acord d'aprovació definitiva en el Butlletí Oficial sense necessitat de nou acord d'aquesta comissió a la qual haurà d'informar posteriorment de l'actuat.
  
Contra la present resolució, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de l'endemà de la data de recepció de la present notificació.
  
Tot això sense perjuí que es puga exercitar qualsevol altre recurs que s'estime oportú.
  
A la vista de tot el que s'ha exposat, es considera aprovada definitivament la modificació del carrer de Mossén Carbó del Pla General de Picassent.
  
Contra la present resolució, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de l'endemà de la data de recepció de la present notificació.
  
Tot això sense perjuí que es puga exercitar qualsevol altre recurs que s'estime oportú.